**স্যালুট ফ্রন্টলাইনার স্যালুট অনলাইন যোদ্ধা**

করোনা পুরো বিশ্বকে পালটে দিয়েছে। মানুষের চলাফেরা আচার-আচরন জীবনধারা পরিবর্তন করে দিয়েছে। সভ্য সমাজের নিত্য চেহারা বদলে দিয়েছে সবাইকে। করোনায় গ্রাস করেছে মানবিকতা। বাবা সন্তানকে ,সন্তানরা মা কে গভীর অরন্যে ফেলে রেখে যায়। আপনজন আসুস্থতায় শয্যা পাশে দাড়াতে পারেনা এমনকি মৃত্যুর পর জানাযায় উপস্থিত থাকতে পারেনা। প্রিয়জন হারানোর ব্যথা বুকে চেপে দূর থেকে চিরবিদায় জানাতে হয়। পৃথিবীবাসী কল্পনায়ও ভাবেনি এরকম কোনো পরিস্থিতি সৃষ্টি হবে। শত বছর পূর্বে এরকম মহামারি সৃষ্টি হয়েছিল। আজ ৩য় বিশ্বের বিজ্ঞানের উৎকর্ষতার যুগে পুরা মানবসভ্যতাই হুমকির মুখে। এরকম পরিস্থিতিতে যারা ভয় কে জয় করে মানবতার সেবায় নিজেকে উৎসর্গ করেছেন তাদের জানাই অন্তরের অন্তঃস্থল থেকে স্যালুট। মানবতাকে টিকিয়ে রাখার জন্য ডাক্তাররা আক্লান্ত পরিশ্রম করে রোগীদের সেবা দিয়ে যাচ্ছেন। আইনশৃংখলা বাহিনী শত ঝুকির মধ্যে থেকেও তাদের দায়িত্ব পালন করে যাচ্ছে। ইতিহাস তাদের স্মরণ করবে সূর্যসন্তান হিসেবে। পৃথিবী কখনও ভূলবেনা তাদের অবদানের কথা। আর দূর্ভাগ্যজনক ভাবে যাদের জীবনহানি হয়েছে তাদের ক্ষতি পুষিয়ে দেয়ার নয়। এসময় ডাক্তার স্বাস্থ্যকর্মি আইন শৃংখলা রক্ষকারী বাহিনীর পাশাপাশি সবাইকে জানাই আকৃত্রিম শ্রদ্ধা আর ভালোবাসা। আর এদের পাশাপাশি শিক্ষাকে দীর্ঘ বিরতি থেকে বাচানোর জন্য কিছু সংখ্যক অনলাইনযোদ্ধা শিক্ষক নানা সীমাবদ্ধতা সত্তেও তাদের যা আছে তা নিয়ে ক্লাস করেছেন আর তা সম্প্রচার করেছেন। আমরা তাদের ও জানাই বিনম্র শ্রদ্ধা। শিক্ষকরা এমনিতেই মানবেতর জীবন যাপন করেন আর্থিক সংকটসহ নানা সমস্যায় জর্জরিত। তারপরও যখন কোন দূর্যোগ মহামারী বা দেশের ক্রান্তিকাল আসলে তারা নিদির্ধায় ঝাপিয়ে পড়েন। এইবার ও এর ব্যতিক্রম হয়নি। সারাবিশ্বের এই মহামারির সময়ে অনলাইন ক্লাস করেছেন একেবারে অনভিজ্ঞ থেকে শিক্ষকরা। ভালো সাড়া আসছে ছোট্র শোনামনিদের কাছ থেকে। তারা দীর্ঘ দিন শ্রেনি কার্যক্রন থেকে দূরে থাকায় তা ভালো ভাবে গ্রহন করেছে, যদিও সকল শিক্ষার্থীকে সংযুক্ত করা যায়নি পারিপার্শিক অবস্থার কারনে। কিন্তু উন্নত বিশ্বে শুরু থেকেই তাদের অনলাইন কার্যক্রম শুরু করেছিল। অতএব এসব শিক্ষকদের অনলাইন যোদ্ধা হিসেবে স্যালুট জানাই। ভালো থাকুক আমাদের ধরিত্রী, ভালো থাকুক আমাদের শিক্ষা,ভালো থাকুক আমাদের অহঙ্কারের অনলাইন যোদ্ধা শিক্ষকগন।

লেখক

মো আহসান হাবিব

সহকারী-শিক্ষক

এস পি পি এম উচ্চ বিদ্যালয়

ছাতক,সুনামগঞ্জ।